b'\n_START_ARTICLE_\nAndroid Pie\n_START_SECTION_\nPovijest\n_START_PARAGRAPH_\nAndroid 9 najavljen je 7. o\xc5\xbeujka 2018. godine, a isti dan je izdana i prva testna ina\xc4\x8dica. Druga testna ina\xc4\x8dica beta kvalitete izdana je 8. svibnja 2018. godine. Tre\xc4\x87a, \xc4\x8detvrtka i peta testna ina\xc4\x8dica izdane su 6. lipnja, 2. srpnja i 25. srpnja 2018. godine._NEWLINE_Stabilna ina\xc4\x8dica Androida 9 izdana je 6. kolovoza 2018. godine, kada je Google ujedno i objavio da \xc4\x87e nositi naziv "Pie". Android Pie prvo je postao dostupan kao nadogradnja za ure\xc4\x91aje iz Googleove serije pametnih telefona Pixel. Essential Phone prvi je ure\xc4\x91aj kojeg nije proizvode Google, a koji je primio nadogradnju na Android Pie. Prvi ure\xc4\x91aj na kojem je Android Pie bio predinstaliran jest Sony Xperia XZ3.\n_START_SECTION_\nPlatforma\n_START_PARAGRAPH_\nAndroid Pie uvodi ve\xc4\x87e promjene u upravljanju baterijom. Pomo\xc4\x87u algoritama i povijesnih podataka o u\xc4\x8destalosti kori\xc5\xa1tenja aplikacija predvi\xc4\x91a koje \xc4\x87e aplikacije korisnik pokrenuti i daje prioritet odre\xc4\x91enim pozadinskim procesima. Uvedeno je i automatsko prilago\xc4\x91avanje svjetline zaslona s obzirom na detektirano osvjetljenje okoline u kojem se ure\xc4\x91aj nalazi. U odnosu na prija\xc5\xa1nje funkcije automatskog prilago\xc4\x91avanja svjetline, "Adaptive Brightness" koristi strojno u\xc4\x8denje. Ove su funkcije razvijene u suradnji s Googleovom podru\xc5\xbenicom DeepMind._NEWLINE_API za autentikaciju pomo\xc4\x87u otiska prsta prera\xc4\x91en je kako bi podr\xc5\xbeavao i druge metode biometrijske autentikacije, kao \xc5\xa1to je skeniranje lica i \xc4\x8dita\xc4\x8di otisaka prstiju koji su ugra\xc4\x91eni u zaslon ure\xc4\x91aja. API za kamere dobio je podr\xc5\xa1ku za vi\xc5\xa1e kamera. Uvedena je i podr\xc5\xa1ka za High Efficiency Image File Format (HEIF), VP9 Profile 2 i DNS over TLS._NEWLINE_Android Go ina\xc4\x8dica Androida Pie zauzima manje prostora u odnosu na prija\xc5\xa1nje izdanje i uvodi pobolj\xc5\xa1anja vezana uz sigurnost i pohranu.'